15.11.2022
DA
Den Europæiske Unions Tidende
C 434/61 Torsdag den 7. april 2022
J. der henviser til, at akademiske studier (3) viser, at et forbud mod import af fossile brændstoffer fra Rusland ville have en indvirkning på EU's økonomiske vækst, som ville svare til anslåede tab på mindre end 3 % af BNP, mens det mulige tab for den russiske økonomi i samme periode vil beløbe sig til 30 % af BNP og være medvirkende til at standse den russiske aggression;
K. der henviser til, at Parlamentets formand Metsola talte til Verkhovna Rada den 1. april 2022 og mødtes med Ukraines præsident og premierminister og lederne af de politiske fraktioner på vegne af Europa-Parlamentet;
1. fordømmer i de kraftigste vendinger Den Russiske Føderations aggressionskrig mod Ukraine samt Belarus' involvering i denne krig og kræver, at Rusland øjeblikkeligt indstiller alle militære aktiviteter i Ukraine og betingelsesløst trækker alle styrker og militært udstyr tilbage fra hele Ukraines internationalt anerkendte territorium; sørger sammen med det ukrainske folk over deres hjerteskærende tab og lidelser;
2. understreger, at den militære aggression og invasion udgør en alvorlig krænkelse af folkeretten, navnlig Genèvekonventionerne og tillægsprotokollerne hertil og FN-pagten, og opfordrer Den Russiske Føderation til igen at leve op til det ansvar, der påhviler et permanent medlem af FN's Sikkerhedsråd med hensyn til at opretholde fred og sikkerhed, og til at overholde sine forpligtelser i henhold til Helsingforsslutakten, Parischartret for et nyt Europa og Budapestmemorandummet; betragter den russiske invasion i Ukraine som et angreb — ikke blot mod et suverænt land, men også mod principperne og mekanismen for samarbejde og sikkerhed i Europa og den regelbaserede internationale orden, som er defineret i FN-pagten;
3.
udtrykker sin forfærdelse og forargelse over de rapporterede grusomheder, herunder voldtægt og henrettelse af civile, tvangsfordrivelse, plyndring af og angreb på civil infrastruktur, såsom hospitaler, lægefaciliteter, skoler, krisecentre og ambulancer, og beskydning af civile, der forsøger at flygte fra konfliktområder via på forhånd aftalte humanitære korridorer, som de russiske væbnede styrker har forpligtet sig til, i en række besatte ukrainske byer såsom Butja; insisterer på, at gerningsmændene til krigsforbrydelser og andre alvorlige krænkelser samt de ansvarlige regeringsembedsmænd og militære ledere skal drages til ansvar; minder om, at det internationale samfund i tilfælde af krigsforbrydelser og folkedrab har en forpligtelse til at handle og bør bruge alle de midler, det har til rådighed; støtter fuldt ud den efterforskning, som anklagemyndigheden ved Den Internationale Straffedomstol har iværksat af krigsforbrydelser og forbrydelser mod menneskeheden, samt det arbejde, der udføres af undersøgelseskommissionen under FN's Højkommissariat for Menneskerettigheder; opfordrer EU-institutionerne til at træffe alle nødvendige foranstaltninger i de internationale institutioner og procedurer og til ved Den Internationale Straffedomstol eller andre relevante internationale domstole at retsforfølge Putins og Lukasjenkos handlinger som krigsforbrydelser og forbrydelser mod menneskeheden og aktivt deltage i efterforskningen af dem; opfordrer til, at der oprettes en særlig FN-domstol for forbrydelserne i Ukraine; mener, at det vil være relevant at udnytte den internationale, upartiske og uafhængige mekanisme til at bistå i enhver international efterforskning af krigsforbrydelser begået i Ukraine; opfordrer medlemsstaterne og EU til at styrke deres kapacitet til effektivt at bekæmpe straffrihed for dem, der har begået eller deltaget i krigsforbrydelser;
4. gentager, at våbenleverancerne skal fortsætte og intensiveres, så Ukraine kan forsvare sig effektivt; gentager sin støtte til al defensiv bistand til de ukrainske væbnede styrker, der tilbydes individuelt af medlemsstaterne og kollektivt gennem den europæiske fredsfacilitet (fredsfaciliteten); glæder sig over beslutningen om at øge bistanden til Ukraine gennem fredsfaciliteten med yderligere 500 mio.
EUR og opfordrer til en yderligere forhøjelse af de konkrete bidrag for hurtigst muligt at styrke Ukraines forsvarskapacitet, både bilateralt og under fredsfaciliteten;
5. opfordrer til, at der oprettes sikre passager og humanitære korridorer til evakuering af civile, der flygter fra bombardementer, og til at styrke EU's humanitære bistandsnetværk i Ukraine (herunder for så vidt angår brændstof, fødevarer, lægemidler, drikkevandsforsyning, elgeneratorer og mobile campusser); foreslår, at Kommissionen indfører peer-to-peer-bistandsordninger for Ukraine med henblik på at øge effektiviteten af bistanden; opfordrer til, at der rettes særlig opmærksomhed mod den situation, som børn — både uledsagede mindreårige og børn, der flygter med deres familier — befinder sig i, opfordrer til, at ethvert barn, der søger tilflugt, først og fremmest behandles som et barn, og til, at der sikres beskyttelse af alle personer, der flygter fra Ukraine, uanset deres sociale eller etniske baggrund, køn, seksuelle
(3)
Herunder fra Bachmann m.fl., Den Europæiske Centralbank, Deutsche Bank Research, Oxford Economics, Goldman Sachs osv. som sammenfattet af Sachverständigenrat zur Begutachtung der gesamtwirtschaftlichen Entwicklung (det tyske råd af økonomiske eksperter) i sin rapport fra marts 2022 med titlen »Auswirkungen eines möglichen Wegfalls russischer Rohstofflieferungen auf Energiesicherheit und Wirtschaftsleistung: Auszug aus der aktualisierten Konjunkturprognose 2022 und 2023«.